**Аукциондардан алынатын алым**

Аукциондардан алынатын алым (бұдан әрі - алым) ҚР аумағында өткізілетін аукциондарда мүлікті (оның ішінде мүліктік құқықтарды) өткізу кезінде алынады. Аукциондарда мүлiктi (оның iшiнде мүлiктiк құқықтарды) сатуға шығаратын жеке және заңды тұлғалар алым төлеушiлер болып табылады.Сатылған мүліктің (мүліктік құқықтардың) аукцион өткiзу нәтижелерi бойынша белгiленген құны алым алу объектiсi болып табылады.

Мыналардан:

1) мемлекеттiк мүлiк объектiлерiн иелену, пайдалану және оған билiк ету құқығын жүзеге асыратын мемлекеттік уәкiлеттi орган, оның аумақтық органдары өткiзетiн аукциондардан;

2) атқарушылық құжаттарды мәжбүрлеп орындату бойынша әділет органдары өткiзетiн аукциондардан;

3) мыналарды:

мемлекеттік кірістер органдары өткізген ашық аукциндардағы мүліктер;

4) мыналарды:

соттардың атқарушы құжаттарының негiзiнде мемлекет кiрiсiне тәркiленген мүлiктi, иесіз деп танылған және мемлекетке өткен мүлікті

5) банкрот-заңды тұлғалардың мүліктік массасын өткізу жөнiндегi аукциондардан;

6) мәжбүрлеп таратылатын банктердің, сақтандыру, қайта сақтандыру ұйымдарының тарату конкурстық массасын өткізу жөніндегі аукциондардан;

7) Қазақстан Республикасының аумағында жұмыс істейтін қор биржасындағы сауда-саттықта;

8) бағалы қағаздарды сату жөнiндегi аукциондардан;

9) "Мемлекеттік сатып алу туралы" ҚР [Заңына](http://adilet.zan.kz/kaz/docs/Z1500000434" \l "z214) сәйкес өткізілетін аукциондардан сатылатын мүлік (мүліктік құқықтар) құнынан алым алынбайды.

Алым мөлшерлемесі 3 пайыз мөлшерінде белгіленеді, ал төлеушiлер алым сомасын салық салу объектiсiне мөлшерлеме қолдану арқылы дербес есептейдi және алым төлеу алым төлеушілердің орналасқан жері бойынша аукциондар (аукцион) өткiзiлген есептi айдан кейiнгi айдың 20-сынан кешiктiрілмей жүзеге асырылады.

Алым төлеушiлер аукциондар (аукцион) өткiзiлген есептi тоқсаннан кейiнгi айдың 20-сынан кешiктiрмей, өзі орналасқан жердегi салық органдарына алым жөнiндегi декларацияны табыс етеді.

Аукцион ұйымдастырушылар тоқсан iшiнде өткiзiлген аукциондар бойынша тоқсан сайын есептi тоқсаннан кейiнгi айдың 15-інен кешіктірмей өзі орналасқан жердегi салық органдарына уәкiлеттi орган белгiлеген нысан бойынша алым төлеушiлер мен салық салу объектілері туралы ақпаратты табыс етеді.

*«Астана-жаңа қала» МКБ*